אחד הנושאים הקבועים במחקריו הוא שימוש במקורות חיצוניים – נוצריים, מוסלמיים, גנוסטיים, הלניסטיים-פגאניים וכן הלאה ככלי חשוב לחקר המיסטיקה היהודית הקדומה. לדוגמה, בעזרת המקורות המוסלמיים עלה בידו לשחזר את השלבים המוקדמים של המסורת הייחודית אודות חנוך-מטטרון שמתועדת במקורותינו רק מהמאה הי"ד ואילך. במקרה אחר נעזר שניידר במקורות הקופטיים והאיסמעיליים כדי להתחקות אחר שרשי תפיסת הכרוב, במיוחד התפיסה המרכזית באחד החוגים המיסטיים הראשונים באירופה. במקרים דומים רבים המחקר של שניידר מביא אותו לקביעת קשרים ארוכי-טווח, כאשר מתגלה ששורשי המסורות המיסטיות הביניימיות נעוצים בעת העתיקה. עיונים רבים מסוג זה כלולים בספרו ׳‎המסורות הגנוזות של המיסטיקה היהודית׳‎.
עמית סער
עמית סער (נולד ב-7 בספטמבר 1978) הוא קצין צה"ל בדרגת תת-אלוף, המכהן כראש חטיבת המחקר באגף המודיעין.
ביוגרפיה.
סער נולד בשנת 1978 והחל את שירותו הצבאי כעתודאי, עת למד לתואר ראשון בלימודי המזרח התיכון ופילוסופיה באוניברסיטה העברית בירושלים. בהמשך השלים תואר שני בפתרון סכסוכים בין-לאומיים מאוניברסיטת ברנדייס בארצות הברית, לימודים ב ותואר שני נוסף במדעי המדינה באוניברסיטת חיפה.
לאורך השנים ביצע מספר רב של תפקידי פיקוד ומטה בחיל המודיעין. בשנת 2010 קודם לדרגת סא"ל ומונה לראש הזירה האזורית והבין-לאומית בחטיבת המחקר. בשנת 2011 מונה על ידי ראש אמ"ן אביב כוכבי לכהן כעוזרו האישי למודיעין, בשנת 2013 מונה לתפקיד ראש ענף פח"ע ביחידת המודיעין של פיקוד הדרום, תפקיד אותו מילא בין היתר במהלך מבצע צוק איתן. בשנת 2015 קודם לדרגת אל"ם ומונה לראש הזירה הפלסטינית בחטיבת המחקר, בתפקיד זה היה אמון על תחומי המחקר ברצועת עזה ובאיו"ש. בשנת 2017 יצא לשנת לימודים במכללה לביטחון לאומי והשלים תואר שני נוסף. בשנת 2018 מונה לקצין המודיעין של פיקוד הדרום, תפקיד אותו מילא בין היתר במהלך העימותים סמוכי הגדר וכן במהלך מבצע חגורה שחורה.
בחודש אוקטובר 2020 מונה לראש חטיבת המחקר באמ"ן בדרגת תת-אלוף. מתוקף תפקידו, הוא אחד מקציני צה"ל המעטים המשתתפים באופן קבוע בדיונים עם הצמרת הביטחונית (פורום מטכ"ל) והצמרת מדינית (ממשלת ישראל, הקבינט המדיני-ביטחוני, ועדת החוץ והביטחון).
חיים אישיים.
סער נשוי ואב לשלושה.
קלווין פיליפס
קלווין מארק פיליפס (באנגלית: Kalvin Mark Phillips; נולד ב-2 בדצמבר 1995) הוא כדורגלן אנגלי, המשחק במנצ'סטר סיטי מהפרמייר ליג ובנבחרת אנגליה. פיליפס משחק בעיקר בעמדת הקשר ההגנתי, אך יכול לשחק גם כפליימייקר וכבלם.
קריירת מועדונים.
לידס יונייטד.
תחילת הקריירה.
פיליפס נולד בלידס שבמערב יורקשייר, אנגליה, וכילד שיחק במועדון המקומי של וורטלי בשנים 2003–2010, לפני שהצטרף לאקדמיית הכדורגל של לידס יונייטד בגיל 14. פיליפס שיחק בכל הקבוצות הצעירות של המועדון ובקיץ 2014 חתם על חוזה מקצועני ראשון בקבוצה הבוגרת.
במהלך עונת 2014/2015 מונה פיליפס לקפטן קבוצות הפיתוח ומתחת לגיל 18. ב-4 בינואר 2015 הצטרף לקבוצה הבוגרת לקראת משחק החוץ מול סנדרלנד במסגרת הסיבוב השלישי של גביע ה-FA, אך נותר על הספסל כשהמשחק הסתיים בהפסד קבוצתו בתוצאה 0–1. פיליפס המשיך לשמש כשחקן ספסל בקבוצה הבוגרת במהלך החודשים הבאים וערך את הופעת הבכורה שלו במשחק ההפסד 3–4 ול וולברהמפטון וונדררס ב-6 באפריל. יחד עם סאם באיירם, צ'ארלי טיילור, אלכס מוואט ולואיס קוק, היה פיליפס חלק מקבוצת נוער מוכשרת של לידס ששיחקה בעונת 2014/2015. ב-11 באפריל שיחק פיליפס בהרכב הפותח מול קארדיף סיטי באלנד רואד והבקיע את שער הבכורה שלו, אם כי המשחק הסתיים בהפסד קבוצתו, 2-1. בסוף העונה חתם פיליפס על חוזה לשנתיים נוספות בלידס יונייטד.
ב-31 ביולי, לקראת עונת 2015/2016, קיבל פיליפס את החולצה מספר 27, אך מאמן הקבוצה, ניל רדפירן (ששימש קודם לכן כמאמן האקדמיה של לידס לקידום צעירים), הוחלף במהלך הקיץ, ותחת המאמנים שהגיעו אחריו, אובה רוסלר וסטיב אוואנס, שותף פיליפס בעשרה משחקים בלבד בעונה זו.
2016–2019.
ביוני 2016, מספר ימים לאחר מינויו של גארי מונק כמאמן הקבוצה, הוצע לפיליפס חוזה חדש לשלוש שנים נוספות בלידס, עד קיץ 2019, שנחתם ב-23 של אותו חודש. ב-27 באוגוסט 2016 הבקיע פיליפס את שערו הראשון לעונת 2016/2017 בבעיטה חופשית ממרחק גדול, בהפסד קבוצתו 1–3 לנוטינגהאם פורסט. לאחר שקפטן הקבוצה, ליאם ברידקאט, נפצע בספטמבר, ביסס פיליפס את מקומו והפך לחלק חשוב במרכז הקישור של לידס, לצד יונאן או'קיין ורונאלדו ריברה. על הופעותיו המרשימות בצ'מפיונשיפ במדי לידס זכה פיליפס בפרס השחקן הצעיר המצטיין של אוקטובר 2016. ב-9 בדצמבר 2016 ספג פיליפס את הכרטיס האדום הראשון בקריירה, לאחר שגרם לבעיטת עונשין כתוצאה מנגיעת יד שמנעה שער, במשחק מול המוליכה ברייטון אנד הוב אלביון, שהסתיים בהפסד 0–2.
ב-6 באוגוסט 2017 הבקיע פיליפס צמד במשחק הפתיחה של עונת 2017/2018 בניצחון 2–3 על בולטון וונדררס. ב-9 בספטמבר הבקיע את שערו השלישי לעונה, במשחק מול ברטון אלביון, שהסתיים בניצחון בתוצאה 0–5, וכבש את שערו החמישי במהלך משחק הדרבי של יורקשייר מול שפילד יונייטד, שהתסיים בהפסד 1–2. פיליפס פתח את העונה במרכז הקישור לצדו של או'קיין, אך סדרה של תוצאות לא טובות הביאה לפיטורי של מאמן הקבוצה, תומאס כריסטיאנסן בפברואר 2018. פיליפס ואו'קיין איבדו את מקומם הקבוע בהרכב לטובת ריברה ואדם פורשאו, שהגיע לקבוצה בינואר. פיליפס סיים את העונה עם שבעה שערים ושלושה בישולים.
ב-19 ביולי 2018 חשף פיליפס שבמהלך הקיץ עבר אימונים כשהוא מתופקד בעמדת הבלם, זאת כחלק מהטקטיקה של מאמנה החדש של לידס, מרסלו בייאלסה. עם פתיחת העונה שיחק פיליפס כקשר אחורי במערך 4-1-4-1, ובחלק מהמשחקים תפקד למעשה כבלם שלישי. באוקטובר 2018, לאחר מספר משחקים בהם הציג יכולת גבוהה, החלו דיווחים לגבי זימון אפשרי לנבחרת אנגליה. לאחר פציעתו של ליאם קופר ב-1 בדצמבר 2018, במהלך ניצחונה של לידס 0–1 על שפילד ונסדיי, החליף אותו פיליפס בעמדת הבלם עד לשובו לכשירות באמצע ינואר 2019. לאחר ששב לעמדתו כקשר אחורי, הבקיע פיליפס ב-9 בפברואר את שערו הראשון לעונה בתיקו 1-1 מול מידלסברו, אשר הובקע לאחר 11 דקות של תוספת זמן. במרץ 2019 נכלל פיליפס בנבחרת מצטייני עונת 2018/2019 של הצ'מפיונשיפ. ב-4 במאי 2019 נבחר פיליפס לשחקן העונה מטעם עיתון ה"יורקשייר איוונינג פוסט". במהלך עונת 2018/2019 שיחק פיליפס ב-46 משחקים בכל המסגרות, הבקיע שער אחד ובישל שלושה, כאשר לידס מסיימת את העונה הסדירה במקום השלישי בליגה. לידס פתחה את שלב הפלייאוף מול דרבי קאונטי שסיימה את העונה הסדירה במקום השישי, כאשר פיליפס פותח בצמד המשחקים מולה. לאחר שניצחה במשחק הראשון 0–1 בחוץ, הפסידה לידס במשחקה הביתי 2–4, ו-3–4 בסיכום צמד המשחקים, לאחר שנותרה בעשרה שחקנים עם הרחקתו בכרטיס אדום של גאטאנו בראדי, ודרבי קאונטי העפילה לגמר הפלייאוף מול אסטון וילה.
2019–2020.
ביולי 2019 פתחה לידס בשיחות עם פיליפס על חוזה חדש במועדון. ב-8 באוגוסט 2019 נחשף כי לידס דחתה הצעות בגובה 27 מיליון ליש"ט תמורת העברתו של פיליפס בזמן חלון ההעברות, על מנת להשאירו במועדון. בספטמבר 2019 חתם פיליפס על חוזה חדש בלידס לחמש שנים נוספות. בשבוע בו חגג המועדון 100 שנה להיווסדו הבקיע פיליפס את שער הניצחון במשחק מול ברמינגהאם סיטי שהסתיים בניצחון 0–1 מול קהל רב באלנד רואד. בנובמבר 2019 הביאה יכולתו הגבוהה של פיליפס בקישור ההגנתי של לידס תחת מאמנו מרסלו בייאלסה לקריאות לזמנו לסגל נבחרת אנגליה. מנג'ר נבחרת אנגליה, גארת' סאות'גייט צפה בפיליפס בינואר 2020 לפני זימונו האפשרי לנבחרת. לאחר שעונת הכדורגל באנגליה נעצרה במרץ 2020 עקב התפרצות מגפת הקורונה התחדשה העונה במהלך חודש יוני. פיליפס הבקיע שער בבעיטה חופשית בניצחון לידס 1–3 על בלקברן רוברס ב-4 ביולי 2020, אולם סיים את העונה כשבוע לאחר מכן עקב פציעה שספג בברכו במשחק הניצחון של לידס 0–1 מול סוונזי סיטי. עם זאת, עלתה לידס כעבור זמן קצר לאחר מכן לפרמייר ליג כאלופת ליגת המשנה, לאחר ניצחון 0–1 על בארנסלי והפסדים של ווסט ברומיץ' אלביון וברנטפורד שבאו בעקבותיו. ב-7 באוגוסט 2020 נבחר פיליפס על ידי עיתון הגרדיאן לנבחרת העונה של הצ'מפיונשיפ לעונת 2019/2020. ב-8 בספטמבר 2020 נכלל פיליפס בנבחרת המצטיינים של התאחדות הכדורגלנים המקצוענים באנגליה לעונת 2019/20.
2020–2022.
ב-12 בספטמבר 2020 ערך פיליפס את הופעת הבכורה שלו בפרמייר ליג, במשחק הפותח של העונה, בהפסד 3–4 מול אלופת אנגליה ליברפול, שנערך באנפילד. פיליפס בישל את השער הראשון עבור לידס במסירה ארוכה לג'ק האריסון. ב-19 באוקטובר נפצע פיליפס בכתפו במהלך המשחק מול וולברהמפטון וונדררס, בו הפסידה לידס בתוצאה 0–1, והושבת למשך חודש. הוא התאושש מפציעתו וחזר להרכב לידס למשחק מול ארסנל ב-22 בנובמבר, שהסתיים בתיקו 0-0. ב-23 במאי 2021, במשחק האחרון של עונת 2020/2021, כבש פיליפס את שערו הראשון בפרמייר ליג, בניצחון לידס 1–3 על וסט ברומיץ' אלביון.